CELEX: C2004/228/14
Language: hu
Date: 2004-09-11 00:00:00
Title: A Bíróság ítélete (második tanács) 2004. július 15-én a C-415/02. sz. Európai Közösségek Bizottsága kontra Belga Királyság ügyben (Tagállami mulasztás – Közvetlen adók – 69/335/EKG irányelv – Tőkefelhalmozás – Tőzsdeműveleti adó – Bemutatóra szóló értékpapír kibocsátásának adója)

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/7
            
         
      A BÍRÓSÁG ÍTÉLETE
   
   (második tanács)
   2004. július 15-én
   a C-415/02. sz. Európai Közösségek Bizottsága kontra Belga Királyság ügyben (1)
   
   (Tagállami mulasztás - Közvetlen adók - 69/335/EKG irányelv - Tőkefelhalmozás - Tőzsdeműveleti adó - Bemutatóra szóló értékpapír kibocsátásának adója)
   (2004/C 228/14)
   Az eljárás nyelve: francia
   A C-415/02. sz. Európai Közösségek Bizottsága (meghatalmazott: R. Lyal és C. Giolito), kontra Belga Királyság (meghatalmazott: A. Snoecx, segítője B. van de Walle de Ghelcke) ügyben, annak megállapítása tárgyában, hogy
   
               —
            
            
               azzal, hogy gazdasági társaság vagy befektetési alap alapításánál, tőkeemelésénél vagy kötvénykibocsátásnál kiadott új értékpapír Belgiumban történő jegyzésére tőzsdeműveleti adót vet ki,
            
         
               —
            
            
               azzal, hogy belga vagy külföldi nyilvános alapok által gazdasági társaság vagy befektetési alap alapításánál, tőkeemelésénél vagy kötvénykibocsátásánál kiadott bemutatóra szóló új értékpapír tényleges kiszolgáltatására bemutatóra szóló értékpapír kiadásának adóját veti ki,
            
         a Belga Királyság elmulasztotta az 1985. június 10-i 85/303/EGK tanácsi irányelvvel (HL L 156., 23. o.) módosított, a tőkeemelést [helyes fordítása: tőkefelhalmozást] terhelő közvetett adókról szóló, 1969. július 17-i 69/335/EGK tanácsi irányelv (HL L 249., 25. o.) 11. cikke alapján fennálló kötelezettségei teljesítését, a Bíróság (második tanács), tagjai C. W. A. Timmermans, a tanács elnöke, C. Gulmann, R. Schintgen (előadó), F. Macken és N. Colneric, bírák, főtanácsnok: M. A. Tizzano, hivatalvezető: M.-F. Contet, vezető tisztviselő, 2004. július 15-én meghozta ítéletét, amelynek rendelkező része a következő:
   
               1.
            
            
               A Belga Királyság elmulasztotta az 1985. június 10-i 85/303/EGK tanácsi irányelvvel módosított, a tőkeemelést [helyes fordítása: tőkefelhalmozást] terhelő közvetett adókról szóló, 1969. július 17-i 69/335/EGK tanácsi irányelv 11. cikke alapján fennálló kötelezettségei teljesítését
               azzal, hogy gazdasági társaság vagy befektetési alap alapításánál, tőkeemelésénél vagy kötvénykibocsátásánál kiadott új értékpapír Belgiumban történő jegyzésére tőzsdeműveleti adót vet ki,
               azzal, hogy belga vagy külföldi nyilvános alapok által gazdasági társaság vagy befektetési alap alapításánál, tőkeemelésénél vagy kötvénykibocsátásánál kiadott bemutatóra szóló új értékpapír tényleges kiszolgáltatására bemutatóra szóló értékpapír kiadásának adóját vet ki,
            
         
               2.
            
            
               a Belga Királyságot kötelezi a költségek viselésére.
            
         
      (1)  HL C 19., 2003.1.25.